Μία εμπλοκή ελληνικών και τουρκικών μαχητικών καταγράφηκε στο Αιγαίο όπου σημειώθηκαν και 18 παραβιάσεις του εθνικού έναέριου χώρου.

Δύο ζεύγη από τέσσερα και δύο αεροσκάφη αντίστοιχα, καθώς και ένα CN - 235 προχώρησαν και σε τρεις παραβάσεις του FIR Αθηνών. Από τα επτά αεροσκάφη τα τέσσερα ήταν οπλισμένα, ενώ τις 17 από τις 18 συνολικά παραβιάσεις τις πραγματοποίησε το CN - 235.

Σε όλες τις περιπτώσεις, τα τουρκικά αεροσκάφη αναγνωρίσθηκαν και αναχαιτίσθηκαν από αντίστοιχα ελληνικα μαχητικά, ενώ η διαδικασία αναχαίτισης του ζεύγους των τουρκικών αεροσκαφών, εξελίχθηκε σε εμπλοκή δυτικά της Λέσβου.

Σημειώνεται ότι οι παραβιάσεις καταγράφηκαν στο βορειοανατολικό, κεντρικό και νοτιοανατολικό Αιγαίο.